**Notă informativă**

 **la proiectul hotărârii privind modificarea Hotărârii Consiliului de administrație al Agenției Naționale pentru Reglementare în Energetică nr. 254 din 14.06.2021**

|  |
| --- |
| Agenția Națională pentru Reglementare în Energetică a aprobat prin Hotărârea Consiliului de administrație nr. 254 din 14.06.2021 Metodologia de calcul și aplicare a prețurilor la produsele petroliere și valorile marjelor la comercializarea cu ridicata și la comercializarea cu amănuntul a produselor petroliere principale și a gazului lichefiat,pentru semestrul doi al anului 2021.Ulterior, Parlamentul Republicii Moldova, în cadrul ședinței extraordinare din 24.08.2021, a modificat prevederile Legii nr. 461/2001 privind piața produselor petroliere în temeiul cărora a fost aprobată Hotărârea Consiliului de administrație nr. 254 din 14.06.2021.În rezultatul modificărilor prevederilor legale, se impune anularea marjelor la comercializarea cu ridicata a produselor petroliere principale, la comercializarea cu ridicata și comercializarea cu amănuntul a gazului lichefiat și modificarea marjei la comercializarea cu amănuntul a produselor petroliere principale, redenumită în „marjă comercială specifică”. Principiul anterior de stabilire a valorii marjelor comerciale pe care s-a bazat Agenția la aprobarea Hotărârii Consiliului de administrație nr. 254 din 14.06.2021 rămâne neschimbat, cu excepția valorii indicelui de sporire a eficienței pieței produselor petroliere, redenumit în „coeficient de eficientizare”, care conform noilor prevederi legale nu poate depăși 10% din media ponderată a marjelor comerciale specifice ale operatorilor de pe piața produselor petroliere. Reieșind din faptul că valoarea mediei ponderate a marjelor comerciale specifice ale operatorilor de pe piața produselor petroliere,calculată la nivelul mediu sumar, trimestrial, al profitului și cheltuielilor proprii ale tuturor participanților la piața cu amănuntul a produselor petroliere principale, pentru 5 ani precedenți primului an de valabilitate a Metodologiei a constituit 2,91 lei/litru, prin urmare după aplicarea nivelului maximal al coeficientului de eficientizare de 10 %, pentru semestrul doi al anului 2021 aceasta va constitui 2,62 lei/litru. Proiectul hotărârii privind modificarea Hotărârii Consiliului de administrație al Agenției Naționale pentru Reglementare în Energetică nr. 254 din 14.06.2021, comportă un caracter urgent, cu efecte imediate și urmează a fi pus în aplicare de către Agenția Națională pentru Reglementare în Energetică nemijlocit din momentul aprobării, astfel încât să nu fie admisă situația unui vid de reglementare în partea de formare a prețurilor la produsele menționate.Din raționamentele enunțate, hotărâreaprivind modificarea Hotărârii Consiliului de administrație al Agenției Naționale pentru Reglementare în Energetică nr. 254 din 14.06.2021 urmează să intre în vigoare la data adoptării, iar prețurile maxime de comercializare cu amănuntul a produselor petroliere principalede tip standard publicate pe pagina web a ANRE, urmează să devină valabile cu începere de la ora 00.01 pentru ziua/zilele următoare zilei în care au fost stabilite și să comporte un caracter obligatoriu pentru toți titularii licențelor pentru comercializarea cu amănuntul a benzinei și motorinei la stațiile de alimentare.Drept temei juridic pentru elaborarea și aprobarea hotărârii privind modificarea Hotărârii Consiliului de administrație al Agenției Naționale pentru Reglementare în Energetică nr. 254 din 14.06.2021, constituie Legea nr. 96/2021 pentru modificarea Legii nr. 461/2001 privind piața produselor petroliere, precum și pct. 13 lit. (d) din Regulamentul de organizare şi funcţionare a Agenţiei Naţionale pentru Reglementare în Energetică aprobat prin Hotărârea Parlamentului nr. 334 din 14.12.20218.Finalitățile urmărite prin elaborarea proiectului propus spre aprobare:* neadmiterea unei perioade de nereglementare a prețurilor de comercializare cu amănuntul a produselor petroliere principale de tip standard - benzina COR 95 și motorină;
* protecția consumatorilor finali.

Totodată, în termen de cel mult 30 de zile lucrătoare, Agenția urmează să opereze modificări la Metodologia de calcul și aplicare a prețurilor la produsele petroliere, în partea în care aceasta contravine noilor prevederi legale. |

**Veaceslav UNTILA**

**Director general**

**Executor:**

Andrei Adam

Șef DLMC\_\_\_\_\_\_\_\_\_\_\_\_\_\_

**Coordonat:**

**Eugen CARPOV**

**Director\_\_\_\_\_\_\_\_\_\_\_\_\_\_\_\_\_**